**Правилник**

**за**

 **изменение и допълнение на Правилника за устройството, функциите и дейността на Държавно предприятие "Пристанищна инфраструктура"**

*(обн., ДВ, бр. 36 от 2011 г.; изм., бр. 77 от 2012 г.; изм. и доп., бр. 93 от 2013 г., бр. 12 от 2014 г., бр. 31 от 2015 г., бр. 37 от 2015 г., бр. 97 от 23.11.2018 г., бр………. от ……………..2019 г.)*

§ 1. В чл. 25 думите „отдел “Охрана и сигурност”“ се заменят с „отдел “Охрана, сигурност и защита на личните данни”“.

§ 2. В чл. 34 се правят следните изменения и допълнения:

1. Създават се ал. 3 – 5:

„(3) В Клоновете – териториални поделения Пристанище Варна и Пристанище Бургас се обособяват отдели „Сигурност и технически системи за превенция на риска“ (СТСПР), които:

1. отговарят за наличието, изпълнението и поддържането на плановете за сигурност на пристанищните райони, които включват пристанището за обществен транспорт с национално значение от техния район на действие;

2. осъществяват 24-часово видеонаблюдение във „Видеоконтролен център“ и взаимодействие с компетентните органи на Министерство на вътрешните работи, Държавно агенция „Национална сигурност“, Министерство на транспорта, информационните технологии и съобщенията, Министерство на отбраната, Изпълнителна агенция „Морска администрация“ и други ведомства, пристанищни оператори, физически и юридически лица и служби във връзка с постигане на сигурността на пристанищните райони;

3. организират участието на клона – териториално поделение в осигуряване защитата на служителите и работниците му при аварии и бедствия;

4. разработват план за охрана чрез физически и технически средства и следят за неговото изпълнение;

5. предлагат конкретни мерки и организират изпълнението им за отстраняване на съществуващите слабости и нарушения по отношение на физическата сигурност и постигането на сигурността на пристанищния район;

6. организират, осигуряват и контролират охранителния и пропускателния режим по отношение на външни посетители и служители;

7. поддържат регистър на обектите и системите от критичната инфраструктура и на потенциално опасните обекти и дейности, анализират обстановката, изготвят прогнози и правят предложения за прилагане на превантивни мерки и за провеждане на спасителни и неотложни аварийно-възстановителни работи;

8. изпълняват методическите указания на ръководителя на отдел „Охрана, сигурност и защита на личните данни“ по отношение физическата сигурност, постигане сигурността на пристанищните райони и защита на служителите при аварии и бедствия.

(4) Ръководителите на отделите по ал. 3 са офицерите по сигурността на Пристанищните райони.

(5) Дейността на всеки от видеоконтролните центрове се организира и ръководи от ръководител „Видеоконотролен център“, който замества офицера по сигурността на пристанищния район.“

2. Досегашната ал. 3 става ал. 6.

§ 3. В чл. 36 се създава ал. 5:

„(5) Отделите „Сигурност и технически системи за превенция на риска“ осигуряват непрекъсната 24-часова работа на видеоконтролните центрове във Варна и Бургас в рамките на определеното работно време, при сменен режим на работа. Работното време и смените на работа в отделите се утвърждават от директора на съответния клон – териториално поделение по предложение на ръководителя на видеоконтролния център.“